Inopoksen talo

Inopoksen talo on nimitys, jota käytetään eräästä antiikin aikaisesta yksityistalosta Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde.

Inopoksen talo rakennettiin hellenistisellä kaudella noin 100-luvulla eaa. Se sijaitsee Kýnthos-vuoren länsirinteessä Deloksen teatterin koillispuolella. Talo on saanut nimensä siitä, että se sijaitsi Kýnthoksen länsipuolella virranneen Inopos-joen varrella. Talon lähellä oli suuri Inopoksen vesisäiliö, johon joen vettä kerättiin. Alueella olleita rakennuksia kutsutaan yhdessä Inopoksen kortteliksi. Talon länsipuolella sijaitsi niin kutsuttu Hermeen talo ja itäpuolella Syyrialaisten jumalten pyhäkkö.

Lähteet

Aiheesta muualla 

Antiikin Kreikan yksityistalot
Deloksen rakennukset ja rakennelmat